NÆSTVED: Anmeldte indbrud og havde kokain i lommen

Politiet rykkede mandag formiddag ud til en 23-årig mand, der havde anmeldt, at han havde haft indbrud i sin lejlighed i centrum af Næstved. Det viste sig, at den 23-årige var eftersøgt til fogedretten, og da politibetjentene var færdige med at behandle indbruddet, blev han anholdt og kørt til fogedretten. Han blev dog først visiteret, og i en lomme havde han en lille pose, der indeholdt 4,94 gram kokain. Den 23-årige blev sigtet for overtrædelse af lov om euforiserende stoffer, inden han blev overleveret til retten.

RØNNEDE: Kvinde kvæstet i færdselsuheld på Sydmotorvejen

En 31-årig kvinde fra Brønshøj blev mandag kvæstet i et færdselsuheld, der skete klokken 17.06 på Sydmotorvejen ved Rønnede. Trafikken stod stille, men den bil, kvinden var passager i, blev ramt bagfra af en anden bil, der havde en 70-årig mand ved rattet. Bilen blev slynget ud over autoværnet og rullede rundt flere gange. Føreren af bilen blev sammen med en tre-årig dreng, der også var med i bilen kørt til behandling, mens den 31-årige kvinde blev kørt til rigshospitalet. Den 70-årige, der var impliceret i uheldet, fik nogle mindre knubs.

NÆSTVED: Bøde for at stjæle parfume

Mandag klokken 20.05 blev politiet kaldt til Rema1000 på Trompetvej i Næstved, hvor personalet tilbageholdt en kvinde, der havde stjålet adskillige parfumer og cremer til en værdi af over 1.300 kroner. Det var en 34-årig udenlandsk kvinde, som blev anholdt klokken 20.50 og sigtet for butikstyveri. Hun blev taget med til politistationen i Næstved, hvor hun blev afhørt med tolk, inden hun blev løsladt igen klokken 1.37. Hun kan nu vente en bøde på 2.000 kroner for tyveriet.

TAPPERNØJE: 30-årig gik på motorvejen

Flere trafikanter ringede mandag kort efter klokken 21.00 og fortalte, at der gik en mand på Sydmotorvejen ved Tappernøje. En politipatrulje rykkede ud, men en Falckbil havde allerede samlet den pågældende op. Det var en 30-årig mand fra Holeby, som var noget opfarende – og fuld. Han blev anholdt klokken 21.35 og taget med til et kontroltjek på skadestuen i Næstved, og her truede han betjentene med både at ville stikke dem ned og slå dem ihjel. Derfor blev han sigtet for trusler mod politiet. Den anholdte fik en overnatning i politiets detention.

INDBRUD

Politiet har i det seneste døgn modtaget følgende anmeldelser om indbrud i privat beboelse:

By Vej Type Tidsrum Udbytte Dianalund Sølvagerparken Hus Mandag klokken 18.35-21.00 Ikke gjort op hvad der er stjålet Næstved Klosterlunden Hus Fredag midnat – mandag klokken 13.00 PH-lamper, et kamera af mærket Canon, et sengetæppe og et dynebetræk Næstved Ramsherred Lejlighed Fredag klokken 17.00 – mandag klokken 7.40 Tv af ukendt mærke og en playstation Sorø Præstelodden Hus Mandag klokken 18.00-21.15 Kontanter, jubilæumsmønter og smykker Sorø Præstelodden Hus Mandag klokken 18.00-21.15 Ikke gjort op hvad der er stjålet Sorø Præstelodden Hus Mandag klokken 18.00-21.15 Ikke gjort op hvad der er stjålet Sorø Skolevej Hus Søndag klokken 14.45 – mandag klokken 13.35 Ikke stjålet noget

FÆRDSELSKONTROLLER

I det seneste døgn har politiet haft følgende færdselskontroller:

By Vej Tidspunkt Præstø Hovedvejen Mandag klokken 20.30-23.59 Fire blev standset og sigtet for at køre for hurtigt. Alle fire står et til et klip i kørekortet; den højeste hastighed blev målt til 120 km/t Vordingborg - Mandag klokken 10.00-12.30 En blev sigtet for at bruge håndholdt mobil under kørslen, og der blev afsløret en narkobilist

Husk, at det er muligt at bestille en færdselskontrol på politiets hjemmeside.

HASTIGHEDSKONTROLLER

Politiet har i det forgangne døgn haft følgende hastighedskontroller:

By Vej Tid Type Kontrollerede Fartbilister Tilladt Hurtigste Klip Fensmark Holmegaardsvej Mandag klokken 8.05-11.50 ATK 356 95 50 km/t 83 km/t 21 klip Maribo Skørringevej Mandag klokken 7.35-14.20 ATK 281 58 50 km/t 88 km/t 13 klip og en betinget frakendelse Nykøbing Nykøbingvej, Horreby Mandag klokken 5.35-10.10 ATK 304 2 50 km/t 67 km/t - Næstved Karrebækvej ved Mosevej Mandag klokken 12.20-14.00 ATK 243 6 50 km/t 63 km/t - Rude Næstved Landevej, Venslev Mandag klokken 9.27-13.30 ATK 328 3 60 km/t 71 km/t - Sorø Parnasvej Mandag klokken 14.15-19.45 ATK 340 13 80 km/t 123 km/t To klip Stubbekøbing Nykøbingvej, Maglebrænde Mandag klokken 10.20-12.15 ATK 183 4 50 km/t 62 km/t - Tureby Bjerredevej Mandag klokken 14.28-19.30 ATK 168 81 50 km/t 81 km/t Ni klip

PÅVIRKEDE TRAFIKANTER

I det seneste døgn har politiet standset følgende påvirkede trafikanter: